Oktes lidlauks
Oktes lidlauks vai Laucienes lidlauks ir nesertificēts lidlauks Talsu novada Laucienes pagastā. Izvietojies 900 m uz ziemeļaustrumiem no Garlenes ciema pie autoceļa V1407. Lidlaukā ir viens 400 m garš un 20 m plats asfalta seguma skrejceļš. Lidlauks izbūvēts 1970. gados un izmantots kā starpsaimniecību lauksaimniecības aviācijas lidlauks. 2010. gadā lidlauks privatizēts.